तैमूरी राजवंश

तैमूरी राजवंश (फ़ारसी: , तैमूरियान), स्वयंभू गुरकानी (), तुर्की-मंगोल नस्ल का एक सुन्नी मुसलमान वंश था जिसने मध्य एशिया और उत्तरी भारतीय उपमहाद्वीप के विस्तृत इलाक़ों पर राज किया। अपने चरम पर इसके साम्राज्य में समस्त ईरान, अफ़्ग़ानिस्तान और उज़बेकिस्तान के साथ-साथ पाकिस्तान, उत्तर भारत, आनातोलिया, कॉकस और मेसोपोटामिया के बड़े भूभाग शामिल थे। इस राजवंश की नीव १४वीं शताब्दी ईसवी में तैमूरलंग नामक आक्रामक और विजेता ने रखी थी। १६वीं सदी में उज़बेकिस्तान की फ़रग़ना वादी से भारत पर आक्रमण करके मुग़ल सलतनत की स्थापना करने वाले बाबर भी इसी तैमूरी राजवंश का हिस्सा था। क्योंकि तैमूरलंग को अक्सर 'अमीर तैमूर' कहा जाता था इसलिए इस राजघराने के वंशज अपने नामों में अक्सर 'मिर्ज़ा' जोड़ लिया करते थे जो 'अमीरज़ादा' (यानि 'अमीर का पुत्र') का संक्षिप्त रूप है।

इन्हें भी देखें 
 तैमूरलंग
 तुर्की-मंगोल

सन्दर्भ 

मध्य एशिया
मध्य एशिया का इतिहास
भारत का इतिहास
भारत के राजवंश
मध्य एशिया के राजवंश
मंगोल इतिहास